Dubeň (vrch)

Dubeň () je vrch v Kysuckej vrchovine. Leží nad obcou Teplička nad Váhom, približne  severovýchodne od centra Žiliny. Na hrebeni sa nachádza drevená rozhľadňa.

 Poloha 
Nachádza sa na južnom okraji pohoria, v geomorfologickom podcelku Kysucké bradlá. Vrch leží v Žilinskom kraji, v okrese Žilina a zasahuje na katastrálne územie žilinskej mestskej časti Zádubnie a obce Teplička nad Váhom. Najbližšími sídlami sú na južnom úpätí ležiaca Teplička nad Váhom, na severnom úbočí Zádubnie a juhozápadne leží Žilina.

 Opis 
Dubeň tvorí horský hrebeň, ktorý má pretiahnutý tvar v smere východ-západ a siaha od Tepličky nad Váhom až po mestskú časť Budatín. Vytvára prirodzenú severnú bariéru Váhu, ktorý v západnej časti tečie priamo popod jeho južné stráne. Východným smerom sa nachádza vrch Malý Straník () a Straník (), severným Veľký Vreteň (), Brodenec () a Brodnianka (), západným leží Hora () a Snoh () a južným smerom je v diaľke Hoblík (), Čipčie () a Skalky ().Malá Fatra – Vrátna. Letná turistická mapa. 1 : 50 000. Harmanec: VKÚ, a. s. Severné svahy odvodňuje Liešovský potok do Kysuce, voda z južných častí odteká priamo do Váhu. Hrebeňom vedie značený chodník z Budatína.

 Vysielač Dubeň 
Na hrebeni Dubňa sa nachádzajú viaceré stožiare, z ktorých je vysielaný signál rozhlasu a GSMhttp://www.radia.sk/vysielace/64_zilina-duben.html pre mesto Žilina a jej okolie, s presahom do Rajeckej doliny a na Kysuce.

 Frekvencia[MHz] Program Regionálna verzia ERP Polarizácia 104,2 Rádio Rock    0,5 kW  vertikálna 102,8 Europa 2  Stredpre účely regionalizácie reklamy  0,3 kW  vertikálna 98,7  Detské rádio    0,5 kW  vertikálna 96,5  Rádio Expres  Žilina  0,5 kW  vertikálna 88,2  Rádio Mária   0,25 kW  vertikálna

 Výhľady 
Lesný porast pokrýva veľkú časť masívu, no je viacero lokalít s nízkou vegetáciou, odkiaľ je dobrý rozhľad. Nerušený kruhový poskytuje rozhľadňa, z ktorej je vidieť mnohé vrchy Kysuckej vrchoviny, veľkú časť Žilinskej kotliny, Malú Fatru, Strážovské a Súľovské vrchy a Javorníky.

 Prístup 
 po  červenej značke po hrebeni:
 zo západu z Budatína
 od východu zo Zástrania
 po  žltej značke z Tepličky nad Váhom

 Poznámky 

 Referencie 

 Pozri aj 
 Kysucké bradlá
 Zoznam vrcholov v Kysuckej vrchovine

 Iné projekty 

 Externé odkazy 
 Poloha na turistickej mape

Kategória:Geografia Žiliny
Kategória:Vrchy v Kysuckej vrchovine
Kategória:Vrchy v okrese Žilina
Kategória:Vrchy pod 1000 metrov na Slovensku
Kategória:Teplička nad Váhom